M MA 1 Col·laborador/a 42 Visites Bústia de suggeriments
mar f i m NÀUT Massa d’aigua salada que cobreix una gran part de la terra. Segons l’estat d’aquesta massa i el seu moviment se li dóna diversos noms, amb la mar en calma: calma blanca, calma absoluta, la mar com una bassa d’oli, la mar collada... es corresponen a vents de força 0 de l’escala de Beaufort. Amb la mar moguda: trangolet, tràngol, embatol, maror, mar arrissada, ovelletes... es corresponen a vents de força 1 a 5 de l’escala de Beaufort. Amb mala mar: haver-hi mar, maragassa, maragassada, mar florida, un blanquer, mar desfeta, temporal... que corresponen a vents de força 6 en endavant. Mar vella són les restes d’un temporal i són ones llargues. Andanada és la mar que arriba de fora com a conseqüència d’haver-hi hagut vent a indrets llunyans. [APC]